Եվրոպացի գործընկերների հետ աշխատանքից զատ՝ կարևոր է նաև աշխատանքը հայաստանյան հանրության հետ: Չափազանց կարևոր է, որպեսզի ՀՀ-ն սեփական հանրությանը հստակ ներկայացնի, թե որոնք են եվրոպական ուղղությամբ աշխատանքում իր նպատակները և ակնկալիքները: Ինչպես արդեն նշվեց, այս ամենը կնպաստի եվրոպական ուղղությամբ բոլոր գործընթացների նկատմամբ վստահության աճին, ինչպես նաև կխթանի հանրային շրջանակների ներգրավվածությունը ՀՀ-ի եվրաինտեգրման գործընթացին: